smcproject/ml-wiki-sentences huggingface dataset:
ബോസോണിക് സ്ട്രിങ്ങ് സിദ്ധാന്തത്തിൽനിന്നും വ്യത്യസ്തമായി ഫെർമിയോണുകളെയും സൂപ്പർസമമതിയെയും ഉൾക്കൊള്ളിച്ചാണ് സൂപ്പർസ്ട്രിങ്ങ് സിദ്ധാന്തം രൂപം കൊടുത്തിരിക്കുന്നത്.
സൂപ്പർ എന്ന വാക്കിന് സൂപ്പർ സമമിതി എന്ന അർഥത്തിലാണ് പ്രയോഗിച്ചിരിക്കുന്നത്.
സൂപ്പർകാലിഫ്രജിലിസ്റ്റിസെക്സ്പിയാലിഡോഷ്യസ് ഇംഗ്ലീഷ് വിലാസം https://ml.wikipedia.org/wiki/Supercalifragilisticexpialidocious പ്രമാണം:Supercalifradgilisticexpialidocious by Julie Andrews and Dick Van Dyke US vinyl.jpg 1965 U.S. vinyl single
സൂപ്പർകാലിഫ്രജിലിസ്റ്റിസെക്സ്പിയാലിഡോഷ്യസ് (Supercalifragilisticexpialidocious) 1964-ലെ മേരി പോപ്പിൻസ് എന്ന ഡിസ്നി മ്യൂസിക്കൽ ചിത്രത്തിലെ സംഗീതത്തിൽ നിന്നുള്ള ഒരു ഗാനമാണ്.
ഷേർമാൻ ബ്രദേഴ്സിന്റെ വരികൾക്ക് ജൂലി ആൻഡ്രൂസ് , ഡിക്ക് വാൻ ഡൈകെ എന്നിവർ ചേർന്നാണ് പാടിയത്.
സ്റ്റേജ് ഷോ പതിപ്പിൽ ഇത് പ്രത്യക്ഷപ്പെടുന്നു.
1910 -ൽ മേരി പോപ്പിൻസ് ആദ്യമായി ആ കാലഘട്ടത്തിലെ ഗാനങ്ങൾക്ക് സമാനമായ ഗാനങ്ങൾ പാടിയിരുന്നു.
AFI യുടെ നൂറ് സോംഗ്സ് സർവേയിൽ # 36 ൽ പൂർത്തിയാക്കിയ അമേരിക്കൻ സിനിമാ രംഗത്തെ ടോപ് ട്യൂൺ ആണിത്.
ഇതും കാണുക Longest word in English Sesquipedalianism Fortuosity , another Sherman Brothers nonsense word song from The Happiest Millionaire അവലംബങ്ങൾ ബാഹ്യ ലിങ്കുകൾ "Supercalifragilisticexpealidocious" at the National Institutes of Health , Department of Health Human Services (NIEHS).
(Lyrics and mp3 audio clip).
Mary Poppins (1964) at Reel Classics ; features "Multimedia Clips": incl.
Mary Poppins Highlights: "Supercalifragilisticexpealidocious!" .
Supercalifragilisticexpialidocious (from "Mary Poppins") - Julie Andrews, Dick Van Dyke യൂട്യൂബിൽ (official upload by DisneyMusicVEVO)
സൂപ്പർ മാർക്കറ്റ്
വിവിധ വിഭാഗങ്ങളായി ക്രമീകരിച്ച വൈവിധ്യമാർന്ന ഭക്ഷണം, പാനീയങ്ങൾ, ഗാർഹിക ഉൽപന്നങ്ങൾ എന്നിവ വിൽക്കുന്ന   ഒരു സ്വയം സേവനകടയാണ് സൂപ്പർമാർക്കറ്റ് .
ഇത് സാധാരണ പലചരക്ക് കടകളേക്കാൾ വലുതും ഉൽപ്പന്നങ്ങളുടെ കാര്യത്തിൽ വിപുലമായ ശേഖരമുള്ളതുമാണ്.
എന്നാൽ ഒരു ഹൈപ്പർമാർക്കറ്റ് അല്ലെങ്കിൽ മെഗാസ്റ്റോറുമായി താരതമ്യം ചെയ്യുമ്പോൾ ചെറുതും പരിമിതമായ ഉൽപന്ന ശേഖരമുള്ളതുമാണ്.
എന്നിരുന്നാലും, അമേരിക്കക്കാരുടെ ദൈനം ദിന ഭാഷയിൽ, “പലചരക്കുകട” എന്നത് സൂപ്പർമാർക്കറ്റിന്റെ ഒരു പര്യായമാണ്.
അതെ സമയം തന്നെ, പലചരക്കുകൾ വിൽക്കുന്ന മറ്റു കടകളെ പരാമർശിക്കുമ്പോൾ ഇത് ഉപയോഗിക്കാറുമില്ല.
സൂപ്പർമാർക്കറ്റിൽ സാധാരണയായി മാംസം,  ശുദ്ധമായ /പുതിയ ഉൽപന്നങ്ങൾ, പാൽ, ബേക്കറി സാധനങ്ങൾ എന്നിവയ്ക്ക്പ്രത്യേക   ഇടനാഴികളുണ്ടാവും.
അതുപോലെതന്നെ, ടിന്നിലടച്ചതും പാക്കേജുചെയ്‌തതുമായ സാധനങ്ങൾ,  ഭക്ഷ്യേതര വസ്തുക്കൾ, അടുക്കള, വീട്ടുപകരണങ്ങൾ, ഫാർമസി ഉൽപന്നങ്ങൾ, വളർത്തുമൃഗങ്ങൾക്കുള്ള  ഭക്ഷണങ്ങൾ തുടങ്ങിയവക്കായി  പ്രത്യേകം ഷെൽഫുകൾ നീക്കിവച്ചിരിക്കുന്നു.
ചില്ലറവിൽപ്പനയുടെ ആദ്യകാലങ്ങളിൽ, ഉപഭോക്താക്കൾ കൗണ്ടറിനു മുന്നിൽ കാത്തുനിൽക്കുകയും, അവർക്കു ആവശ്യമുള്ള സാധനങ്ങൾ സൂചിപ്പിക്കുകയും( പറയുകയും)  , കടയിലെ സഹായി ആ സാധനങ്ങൾ, കടക്കുള്ളിലെ അലമാരകളിൽ നിന്നും എടുത്തു കൊടുക്കുകയുമാണ് ചെയ്തിരുന്നത്.
എന്നാൽ,മിക്ക ഭക്ഷണങ്ങളും ചരക്കുകളും, ഉപഭോക്താവിന് ആവശ്യമുള്ള കൃത്യമായ അളവിലും തൂക്കത്തിലും അല്ലാതിരുന്നതിനാൽ, കടയിലെ സഹായിക്കു,   ഉപഭോക്താവ് ആഗ്രഹിക്കുന്ന കൃത്യമായ അളവിലും തൂക്കത്തിലും ആക്കി പൊതിഞ്ഞു കെട്ടി    കൊടുക്കേണ്ടിവരുമായിരുന്നു.
ഇത് സാമൂഹിക ഇടപെടലിനുള്ള അവസരങ്ങൾ ഉണ്ടാക്കി.
ഈ ഷോപ്പിംഗ് രീതിയെ പലരും "ഒരു സാമൂഹിക സന്ദർഭം" ആയി കണക്കാക്കുകയും പലപ്പോഴും കടയിലെ "ജീവനക്കാരുമായോ മറ്റ് ഉപഭോക്താക്കളുമായോ ഇടപെടാനും സംസാരിക്കാനുമുള്ള ഒരു അവസരമായി ഉപയോഗിക്കുകയും ചെയ്തു വികസ്വര  രാജ്യങ്ങളിലെ  വളർച്ച
1990-കൾ മുതൽ, വികസ്വര രാജ്യങ്ങളിലെ ഭക്ഷ്യമേഖല അതിവേഗം രൂപാന്തരപ്പെട്ടു, പ്രത്യേകിച്ച് ലാറ്റിൻ അമേരിക്ക, തെക്കുകിഴക്കൻ ഏഷ്യ, ഇന്ത്യ, ചൈന, ദക്ഷിണാഫ്രിക്ക എന്നിവിടങ്ങളിൽ.
വളർച്ചയ്‌ക്കൊപ്പം ഗണ്യമായ മത്സരവും കുറച്ച് ഏകീകരണവും വന്നു.
ഈ സാധ്യതകൾ നൽകുന്ന അവസരങ്ങൾ നിരവധി യൂറോപ്യൻ കമ്പനികളെ ഈ വിപണികളിൽ (പ്രധാനമായും ഏഷ്യയിൽ) നിക്ഷേപിക്കാനും അമേരിക്കൻ കമ്പനികളെ ലാറ്റിനമേരിക്കയിലും ചൈനയിലും നിക്ഷേപിക്കാനും  പ്രോത്സാഹിപ്പിക്കുകയും ചെയ്തു.
പ്രാദേശിക കമ്പനികളും ഈ വിപണിയിൽ പ്രവേശിച്ചു.
ലേ ഔട്ട് തന്ത്രങ്ങൾ:
മിക്ക ചരക്കുകളും നേരത്തെതന്നെ പാക്ക് ചെയ്ത രീതിയിൽ ആണ് സൂപ്പർ മാർക്കെറ്റിൽ എത്തുന്നത് .
ഇനങ്ങളുടെ തരം അനുസരിച്ച് ഇടനാഴികളിലും വിഭാഗങ്ങളിലും ക്രമീകരിച്ച പാക്കേജുകൾ ഷെല്ഫുകളിൽ  സ്ഥാപിച്ചിരിക്കുന്നു.
പുതിയ/ശുദ്ധമായ ഉൽപ്പന്നങ്ങൾ പോലുള്ള ചില ഇനങ്ങൾ ബിന്നുകളിൽ സൂക്ഷിച്ചിരിക്കുന്നു.
കേടുകൂടാത്ത തണുത്ത ശൃംഖല ആവശ്യമുള്ളവ താപനില നിയന്ത്രിത ഡിസ്പ്ലേ കേസുകളിലാണ് സൂക്ഷിക്കുന്നത്.
ഉപഭോക്താക്കളുടെ  വൈവിധ്യം കാരണം, ഇന്ത്യയിലെ സൂപ്പർമാർക്കറ്റുകൾ  ചില കാര്യങ്ങളിൽ വ്യത്യസ്തവും, അതുകൊണ്ടുതന്നെ, ചില്ലറ വ്യാപാര വിതരണ മേഖലയിലെ മാതൃകയുമാണ്.
മം- ആൻഡ്- പോപ്പ് സ്റ്റോഴ്സ്, വലിയ സൂപ്പർ മാർക്കറ്റുകൾ, ഓൺലൈൻ പലചരക്കു കടകൾ, എന്നിങ്ങനെ ഇന്ത്യയിലെ പലചരക്കു വ്യാപാരം പല ചാനലുകളിൽ പ്രവർത്തിക്കുന്നു.
അവലംബം 1 2 ↑ ↑ ↑ തോമസ് റിയർഡൺ, പീറ്റർ ടിമ്മർ, ജൂലിയോ ബെർഡ്യൂ, 2004.
"വികസ്വര രാജ്യങ്ങളിലെ സൂപ്പർമാർക്കറ്റുകളുടെ ദ്രുതഗതിയിലുള്ള ഉയർച്ച" .
ജേർണൽ ഓഫ് അഗ്രികൾച്ചറൽ ആൻഡ് ഡെവലപ്മെന്റ് ഇക്കണോമിക്സ് , വാല്യം 1 നമ്പർ 2.
സൂപ്പർഗേൾ
ഒരു ഡി.സി. കോമിക്സ് കഥാപാത്രമാണ് സൂപ്പർഗേൾ .
സൂപ്പർമാന്റെ പിതൃസഹോദരനായ സോർ-എൽന്റെ പുത്രി ആണ് കാര എന്ന് യഥാർത്ഥ നാമമുള്ള സൂപ്പർഗേൾ.
1959ൽ ആദ്യമായി ആക്ഷൻ കോമിക്സിൽ പ്രത്യക്ഷപ്പെട്ട ഈ കഥാപാത്രം ഒട്ടോ ഓസ്ക്കർ ബിൻഡർ എന്ന കഥാകൃത്തിന്റേയും അൽ പ്ലാസ്റ്റിനോ എന്ന ചിത്രകാരന്റേയും സൃഷ്ടിയാണ്.
ശാലിയൻ ഇംഗ്ലീഷ് വിലാസം https://ml.wikipedia.org/wiki/Saliya ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
വസ്ത്രനിർമ്മാണം തൊഴിലാക്കിയവരാണ് ശാലിയർ എന്നറിയപ്പെടുന്നത്.
ഈ കലയിൽ വിദഗ്ദ്ധരായ ഇവർ ശാലികൻ , ചാലിയൻ , എന്നും അറിയപ്പെടുന്നു.
ചേല നെയ്യുന്നവർ എന്ന അർത്ഥത്തിലാണ് ഇവരെ ചാലിയർ എന്നറിയപ്പെടുന്നത്.
വീടിനടുത്തായാണ് നെയ്ത്തുശാലകൾ സ്ഥാപിക്കുക.
ശാലിയർ എന്നും ഇതിനാൽ ഇവരെ വിളിക്കാറുണ്ട്.
ശാല്യമഹർഷിയുടെ പരമ്പരയിൽപ്പെട്ടവരാണിവർ .
ഇവരിൽ വലംകൈ (വലങ്ക) ഇടംകൈ(ഇടങ്ക) എന്നിങ്ങനെ രണ്ടു വിഭാഗക്കാരുണ്ട്.
കേരളത്തിലെ ഒരു  സമുദായമായി ഇതറിയപ്പെടുന്നു.
തെരുവ് സമ്പ്രദായത്തിൽ ജീവിക്കുന്ന ഇവർക്ക് 96 തെരുവുകൾ ഉണ്ടായിരുന്നതായി പറയപ്പെടുന്നു.
അതോടൊപ്പം അനേകം ഉപതെരുവുകളുമുണ്ട്.
പട്ടുവം, തളിപ്പറമ്പ്, അടുത്തില, കുഞ്ഞിമംഗലം, പയ്യന്നൂർ, കരിവെള്ളൂർ, വെള്ളൂർ പഴയതെരു, പുതിയതെരു, നീലേശ്വരം, കാഞ്ഞങ്ങാട്, വെള്ളിക്കോത്ത്, പീലിക്കോട്, ഒതോത്ത് പടിഞ്ഞാറെ തെരു, കിഴക്കേത്തെരു, കുമ്പള, മംഗൽപാടി, കാടകം,  കാസറഗോഡ്,  പണമ്പൂർ.
തുടങ്ങിയ സ്ഥലങ്ങൾ ഇടംകൈ വിഭാഗക്കാരുടെ തെരുവുകളായിരുന്നു.
കടലായി, എങ്കക്കാട്, ഉദയമംഗലം, അഴീക്കോട്, ചിറയ്ക്കൽ, പുതിയതെരു കൂടാളി, എരുവേശി,കാഞ്ഞിരോട് രാമർതെരു, നടമ്മൽ, താവെതെരു, മുഴപ്പിലങ്ങാട്, പഴയതെരു, പുതിയതെരു, മാടായി, പാലേരി, കാട്ടിലങ്ങാടി എന്നിവയാണ് കോലത്തുനാട്ടിലെ തെരുവുകൾ.
ശാലിയരിലെ ഇടങ്കൈ വിഭാഗം ഭഗവതിയെ ആരാധിക്കുന്നവരാണ്.
തെയ്യവും പൂരവും ഇവർ നടത്തുന്നു.
വലംങ്കൈ വിഭാഗം ഗണപതിയെ ആരാധിക്കുന്നു.
പാലക്കാട് ജില്ലയിലെ നെയ്ത്തുകാരാണ് ദേവാംഗന്മാർ.
ഇവരിൽ ചിലർ തെലുങ്കും, കന്നഡയും സംസാരിക്കുന്നവരാണ്.
ഇവരെ ജാടർ എന്നും വിളിക്കുന്നു.
മക്കത്തായ വിഭാഗക്കാരാണിവർ.
ഇവരിലെ സമുദായ പ്രമാണിമാർ ചെട്ടിയാർ എന്നും അറിയപ്പെടുന്നു.
ദേവാംഗ, പട്ടാര, ശാലിയ, വിഭാഗങ്ങളെ ഒന്നിച്ച് പദ്മശാലിയർ എന്നും വിളിക്കുന്നുണ്ട്.
ഇവരുടെയെല്ലാം പ്രധാനതൊഴിൽ തുണിനെയ്ത്തുതന്നെയാണ്.
സല്യാർ തമിഴ്‌നാട്ടിൽ തമിഴ് മാത്രമേ സംസാരിക്കൂ, അവർക്ക് മറ്റ് പ്രാദേശിക ഭാഷകളൊന്നും അറിയില്ല.
മഹത്തായ ഐതീഹ്യങ്ങളിൽ വ്യക്തമായി പരാമർശിക്കപ്പെടുന്ന സല്യാർ സമുദായത്തിലെ 63 നയനങ്ങളിൽ ഒരാളാണ് അല്ലി നയനാർ.
സല്യാർ എന്ന പേര് ഒരു പുരാതന തമിഴാണെങ്കിലും, സാലിയർ (ടിഎൻ) സമൂഹം കൂടുതലും തെക്കൻ തമിഴ്‌നാട്ടിലാണ് താമസിക്കുന്നത്, തമിഴ് മാത്രം സംസാരിക്കുന്നു, കൂടുതലും തമിഴ് സംസ്കാരത്തിൽ ചായുകയാണ്.
പ്രമുഖ ചലചിത്ര നടി കാവ്യാ മാധവൻ , പ്രമുഖ കായിക താരം പി.ടി. ഉഷ എന്നിവർ ശാലീയ സമുദായക്കാരാണു അവലംബം
ശാലിൻ സോയ
ഒരു തെന്നിന്ത്യൻ ചലച്ചിത്ര നടി ആണ് ശാലിൻ സോയ (ജനനം:22 ഫെബ്രുവരി 1997).
ഏഷ്യനെറ്റിൽ സംപ്രേഷണം ചെയ്ത ഓട്ടോഗ്രാഫ് എന്ന പരമ്പരയിലൂടെ ആണ് കലാരംഗത്തേക്ക് കടന്നു വരുന്നത്.
തുടർന്ന് മലയാളത്തിലും തമിഴിലുമായി നിരവധി ചിത്രങ്ങളിൽ അഭിനയിച്ചു.
ശാലിൻ സോയയുടെ അച്ഛൻ ഒരു ബിസിനസ്മാൻ ആണ്.
അമ്മ നൃത്ത അധ്യാപിക ആണ്.
സുഹൃത്തുക്കൾക്കും ബന്ധുക്കൾക്കും ഇടയിൽ ശാലിൻ സോയയെ ശാലു എന്നാണ് അറിയപ്പെടുന്നത്.
ഏഷ്യാനെറ്റിൽ സംപ്രേഷണം ചെയ്ത ഓട്ടോഗ്രാഫ് എന്ന പരമ്പരയിലെ ദീപ റാണി എന്ന കഥാപാത്രം ഇവർക്ക് നിരവധി പ്രശംസ നേടിക്കൊടുത്തു.
ഒരു പറ്റം സ്കൂൾ വിദ്യാർഥികൾക്ക് ഇടയിലെ പ്രശ്നങ്ങളും,പ്രണയവും മറ്റുമാണ് ഈ പരമ്പര ചർച്ച ചെയ്തത്.
അഭിനയിച്ച ചലച്ചിത്രങ്ങൾ Out Of Syllabus (2006)..
Jr.ഗായത്രി ഒരുവൻ (2006)...
രമ്യ മോൾ വാസ്തവം (2007)...
Jr.സുമിത്ര എൽസമ്മ എന്ന ആൺകുട്ടി (2010) മനുഷ്യ മൃഗം (2011) സ്വപ്ന സഞ്ചാരി (2011) Maniykkakkallu (2011)...
മുബീന മല്ലൂ സിംഗ് (2012)..
നിത്യ കർമയോധ (2012) അരികിൽ ഒരാൾ (2013)..
ഗായത്രി വിശുദ്ധൻ (2013)...
ആനി മോൾ Rockstar (2015) Raaja Manthri (2016)...
ശുഭ ഡ്രാമ (2018)...
ജെസ്സി യാത്ര ധമാക്ക (2019)...
പിങ്കി
ശാലിനി പാണ്ഡെ
പ്രധാനമായും തെലുങ്ക് , തമിഴ് , ഹിന്ദി സിനിമകളിൽ പ്രവർത്തിക്കുന്ന ഒരു ഇന്ത്യൻ നടിയാണ് ശാലിനി പാണ്ഡെ (ജനനം: 23 സെപ്റ്റംബർ 1993) .
അർജുൻ റെഡ്ഡി (2017) എന്ന തെലുങ്ക് ചിത്രത്തിലൂടെ അഭിനയരംഗത്ത് അരങ്ങേറ്റം കുറിച്ച അവർ അതിനുശേഷം തമിഴ് ചിത്രം 100% കാദൽ (2019) തെലുങ്ക് ചിത്രങ്ങളായ മഹാനടി (2018), 118 (2019) എന്നിവയിലും അഭിനയിച്ചിട്ടുണ്ട്.
ഹിന്ദി ചിത്രം ജയേഷ്ഭായ് ജോർദാറിലും (2022) അവർ അഭിനയിച്ചിട്ടുണ്ട്.
1993 സെപ്റ്റംബർ 23ന് മധ്യപ്രദേശിലെ ജബൽപൂരിലാണ് ശാലിനി പാണ്ഡെ ജനിച്ചത് .
ജബൽപൂരിലെ ഒരു തിയേറ്ററിലാണ് പാണ്ഡെ തൻ്റെ കരിയർ ആരംഭിച്ചത്.
2017 ൽ വിജയ് ദേവരകൊണ്ടയ്‌ക്കൊപ്പം തെലുങ്ക് ചിത്രമായ അർജുൻ റെഡ്ഡിയിലൂടെയാണ് അവർ സിനിമയിൽ അരങ്ങേറ്റം കുറിച്ചത്.
തെലുങ്ക് നന്നായി സംസാരിക്കാനറിയില്ലെങ്കിലും അവർ സ്വന്തം കഥാപാത്രത്തിന് തെലുങ്കിൽ ഡബ്ബിംഗ് ചെയ്തു.
ഈ ചിത്രം വാണിജ്യപരമായി വിജയിക്കുകയും പ്രീതി എന്ന കഥാപാത്രത്തെ അവതരിപ്പിച്ചതിന് മികച്ച വനിതാ നവാഗതയ്ക്കുള്ള (തെലുങ്ക്) നോമിനേഷനുള്ള SIIMA അവാർഡ് ലഭിക്കുകയും ചെയ്തു.
തുടർന്ന് 2018-ൽ ഹിന്ദി ചിത്രമായ മേരി നിമ്മോയിൽ കാമിയോ എന്ന കഥാപാത്രമായി അഭിനയിച്ചു.
അതേ വർഷം തന്നെ വിജയകരമായ തെലുങ്ക് ചിത്രമായ മഹാനടിയിലും അവർ അഭിനയിച്ചിട്ടുണ്ട്.
2019-ൽ ശാലിനി പാണ്ഡെ അഞ്ച് ചലച്ചിത്രങ്ങളിൽ അഭിനയിച്ചു.
തെലുങ്ക് ചിത്രമായ എൻടിആർ: കഥനായകുഡുവിൽ സൗകാർ ജാനകിയായി അവർ അഭിനയിച്ചു.
തുടർന്ന് അവർ 118 എന്ന തെലുങ്ക് സിനിമയിൽ അഭിനയിച്ചു.
അത് വാണിജ്യ വിജയമായിരുന്നു.
2019 ഒക്ടോബറിൽ 100% കാദലിലൂടെ 
ശാലിനി പാണ്ഡെ തമിഴിൽ അരങ്ങേറ്റം കുറിച്ചു.
ജി വി പ്രകാശ് കുമാറിന് ഒപ്പമായിരുന്നു അത്.
ഈ ചലച്ചിത്രം ബോക്സ് ഓഫീസിൽ പരാജയമായിരുന്നു.
തമിഴ് ചിത്രമായ ഗൊറില്ലയും തെലുങ്ക് ചിത്രമായ ഇദ്ദാരി ലോകം ഒകതേയുമാണ് ഈ വർഷത്തെ അവസാനമായി റിലീസ് ചെയ്ത രണ്ട് സിനിമകൾ.
2020ൽ ആദിത്യ റാവലിനൊപ്പം ZEE5 ൽ 
റിലീസ് ചെയ്ത ചിത്രമായ ബാംഫാദിലൂടെയാണ് പാണ്ഡെ തൻ്റെ ഹിന്ദി സിനിമയിലെ അരങ്ങേറ്റം കുറിച്ചത്.
തുടർന്ന് തെലുങ്ക്-തമിഴ് ദ്വിഭാഷ ചിത്രമായ നിശബ്ദത്തിൽ അവർ അഭിനയിച്ചു.
2022-ൽ ജയേഷ്ഭായ് ജോർദാറിൽ രൺവീർ സിങ്ങിനൊപ്പം ഗുജറാത്തി അമ്മയായ മുദ്ര എന്ന കഥാപാത്രത്തെ അവർ അവതരിപ്പിച്ചു.
2021-ൽ ചിത്രീകരണം ആരംഭിച്ച ജുനൈദ് ഖാൻ്റെ മഹാരാജയിലാണ് 
ശാലിനി പാണ്ഡെ അടുത്തതായി അഭിനയിച്ചത്.
2017ലെ ഹൈദരാബാദ് ടൈംസിൻ്റെ മോസ്റ്റ് ഡിസൈറബിൾ വുമൺ ലിസ്റ്റിൽ 
ശാലിനി പാണ്ഡെ 19-ാം സ്ഥാനത്താണ്.
ബാഹ്യ ലിങ്കുകൾ Shalini Pandey എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്റർനെറ്റ് മൂവി ഡാറ്റാബേസിൽ നിന്ന് ശാലിനി പാണ്ഡെ ശാലിനി പാണ്ഡെ ഇൻസ്റ്റാഗ്രാമിൽ അവലംബം ↑ 1 2 ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑
ശാലിയ പൊറാട്ട്
മലബാറിലെ ശാലിയ സമുദായാക്കാർക്കിടയിൽ കാണുന്ന ഒരു അനുഷ്‌ഠാനകലയും രംഗകലയുമാണ് പൊറാട്ട് അഥവാ ശാലിയ പൊറാട്ട് .
പൂരോത്സവവുമായി ബന്ധപ്പെട്ടാണ് പൊറാട്ട് അരങ്ങേറുന്നത്.
ഭഗവതി ക്ഷേത്രങ്ങളിൽ മീനമാസത്തിലെ കാർത്തികയിലാണ് പൂരോത്സവത്തിന് തുടക്കം കുറിക്കുന്നത്.
പൊറാട്ട് ആഘോഷം തുടങ്ങുന്നത് പിലിക്കോട് തെരുവിൽ വെച്ചാണ്.
പൂരവുമായി ബന്ധപ്പെട്ട പ്രധാന ചടങ്ങുകളാണ് പൂരമാലയും പൂരംകുളിയും പൂരക്കളിയും പൂവിടലും.
നീലേശ്വരത്തും കരിവെള്ളൂരും പൂരംകുളി നാളിനു തലേദിവസവും വെള്ളൂർ, കാഞ്ഞങ്ങാട് , വെള്ളിക്കോത്ത് , ഉദുമ എന്നീ പ്രദേശങ്ങളിൽ പൂരംകുളി ദിവസവും പയ്യന്നൂരിൽ പൂരംകുളിക്കു ശേഷവുമാണ് ശാലിയ പൊറാട്ട് നടക്കുന്നത്.
മാണിക്യക്കല്ല് എന്ന സ്ഥലത്തിനുവേണ്ടി ഇളങ്കുറ്റി സ്വരൂപവും അള്ളടസ്വരൂപവും നടത്തിയ ഉഗ്രമായ പോരാട്ടങ്ങൾ പ്രസിദ്ധമാണ്.
ചാമുണ്ഡി , ശ്രീപോർക്കലി തുടങ്ങിയ ചില തെയ്യങ്ങളുടെ തോറ്റമ്പാട്ടുകളിലും ഈ വസ്തുതയെ കുറിച്ചുള്ള പരാമർശങ്ങളുണ്ട്.
ഈ ചരിത്രവസ്തുതയെ അനുസ്‌മരിച്ചുള്ള കലാരൂപമാണ് ശാലിയപൊറാട്ട്.
മാണിക്യക്കല്ല് എന്ന സ്ഥലത്തിനു വേണ്ടി നടന്ന പോരാട്ടത്തെക്കുറിച്ച് ചാമുണ്ഡി ശ്രീപോർക്കലിയോട് പറയുന്നു.
ഏറെനാൾ നീണ്ടുനിന്ന യുദ്ധം മനുഷ്യരാൽ തീർക്കാൻ പറ്റില്ലെന്നു മനസ്സിലാക്കിയ ചാമുണ്ഡി, പടവീരൻ, വേട്ടയ്‌ക്കൊരുമകൻ എന്നീ ദേവതകളേയും കൂട്ടി വേഷപ്രച്ഛന്നരായി യുദ്ധക്കളത്തിലെത്തുന്നു.
അവരുടെ ലക്ഷ്യം ഭൂമിയുടെ യഥാർത്ഥ അവകാശികളായിരുന്ന ഇളംകുറ്റി സ്വരുപത്തെ സഹായിക്കുക എന്നതായിരുന്നു.
എന്നാൽ യുദ്ധത്തിന്റെ നിർണായകമായ ഒരു ഘട്ടത്തിൽ ചില പ്രലോഭനങ്ങൾക്കു വശംവദനായി വേട്ടയ്‌ക്കൊരുമകൻ കൂറുമാറി അള്ളടസ്വരൂപത്തിനൊപ്പം ചേരുന്നു.
ഈ നീക്കം കണ്ട ഒരു മുസ്ലീം യുവാവ് അക്കാര്യം വിളിച്ചു പറയുന്നു.
ഇതുകേട്ട ചാമുണ്ഡി വേട്ടയ്‌ക്കൊരുമകനെ യുദ്ധക്കളത്തിൽ വെച്ച് പിടികൂടുകയും തന്റെ കണ്ണെത്താത്ത ദൂരത്തേക്ക് പ്രാണനും കൊണ്ട് രക്ഷപ്പെട്ടോളൂ എന്നും പറഞ്ഞ് വേട്ടയ്‌ക്കൊരുമകനെ തുരത്തി ഓടിക്കുന്നു.
പിന്നീട് നടന്ന ഘോരയുദ്ധത്തിൽ ഇടങ്കുറ്റി സ്വരൂപം വിജയിക്കുന്നു.
ഈ ഒരു ഐതിഹ്യത്തിന്റെ വീരസ്‌മരണയാണ് ശാലിയ പൊറാട്ടിലൂടെ രംഗത്ത് എത്തുന്നത്.
വേഷങ്ങളുടെ പ്രസക്തി
വിവിധയിനം സമുദായക്കാർ വേഷങ്ങളായി എവിടെ എത്തുന്നു.
ചുവപ്പു മുണ്ടിൻമേൽ നെയ്ച്ചിങ്ങയുടെ ഓട് അരമണിയായി കെട്ടിയ ആട്ടക്കണം പോതികൾ എന്നറിയപ്പെടുന്ന പ്രധാന വേഷക്കാരാണ് ആദ്യം പ്രവേശിക്കുന്നത്.
ഇവർ കൂട്ടയിൽ നിന്നും ഭസ്‌മം വാരി കൂടി നിൽക്കുന്ന ജനങ്ങൾക്കുമേൽ വിതറി വരുന്നതു പോലെ അനുഭവിച്ചോ എന്ന ഉരിയാട്ടം നടത്തുന്നു.
ഇങ്ങനെ അനുഗ്രഹങ്ങളോ വരങ്ങളോ ശാപങ്ങളോ നൽക്കാത്ത ദൈവരൂപങ്ങളെ മറ്റൊരു അനുഷ്‌ഠാനകലയിലും കണ്ടെത്താനാവില്ല.
ദൈവസങ്കല്പത്തെ തന്നെ കീഴ്‌മേൽ മറിക്കുന്ന ഒട്ടനവധി സന്ദർഭങ്ങൾ പിന്നീടും ഈ കലാരൂപത്തിൽ കാണാനാവും.
മഡിയൻ കൂലോത്ത് നടന്നു വരുന്ന ശാലിയപൊറാട്ടിൽ പുറം തിരിഞ്ഞു പിൻതൊഴുന്ന രീതിയും ഇതിനോട് കൂട്ടിവായിക്കാവുന്നതാണ്.
ദൈവരൂപികളായ ഈ ആട്ടക്കണം പോതികൾ തന്നെയാണ് ശാലിയപൊറാട്ടിന്റെ വളണ്ടിർമാരായി ജനക്കൂട്ടത്തെ നിയന്ത്രിക്കുന്നതും.
ചേകോൻമാർ, പാങ്ങോൻമാർ, വാഴപ്പോതി നരിക്കളി തുടങ്ങിയ ആചാരവേഷങ്ങളും പൊറാട്ട് വേഷങ്ങളിൽ പെടുന്നു.
ആചാരവേഷം കെട്ടി അച്ഛൻമാരായി യുദ്ധം കാണാനെന്ന ഭാവേന വന്നിരിക്കുന്ന സമൂഹത്തിലെ ഉന്നതരായി പ്രത്യേക സ്ഥാനത്ത് ചില വേഷക്കാർ ഇരിപ്പുറപ്പിച്ചിരിക്കും ഇവർക്കുനേരെ കേട്ടാൽ അറയ്‌ക്കുന്ന നിന്ദാസ്തുതിയും അവർചെയ്ത കടുംകൈകൾ മറിച്ചുപാടി വെളിച്ചത്തു കൊണ്ടുവരികയും ചെയ്യുന്ന പടയാളികളും ശാലിയ പൊറാട്ടിനെ മികച്ചതാക്കുന്നു.
മരപ്പലകകളും കണ്ണാം ചിരട്ടയും ഉച്ചൂളിപോലുള്ള പാഴ്വസ്തുക്കളും ഈ സ്ഥാനീയർക്കുനേരെ യോദ്ധാക്കളായി വേഷം കെട്ടിയവർ വലിച്ചെറിയുന്നു.
സവർണമേധാവിത്വത്തിന്റെ ചൂഷണത്താൽ തകർക്കപ്പെട്ട അവർണ്ണന്റെ കടുത്ത പ്രതിക്ഷേധപ്രകടനമായി ശാലിയപ്പൊറാട്ടിനെ വായിച്ചെടുക്കാൻ ഇതു പ്രേരിപ്പിക്കുന്നു.
സവർണ്ണദേവനെ പുറം തിരിഞ്ഞു തൊഴുത് കുലസ്ഥാനീയരെ കണക്കറ്റ് അവഹേളിച്ച് അധഃസ്ഥിതന്റെ ദൈവമായി ചാമുണ്ഡിയും പടവീരനും മറ്റും അവനോടൊപ്പം നിന്നു പൊരുതി അന്നത്തെ മതസൗഹാർദത്തിന്റെ മകുടോദാഹരണമായി ശാലിയപൊറാട്ട് ഇന്നും നടന്നു വരുന്നു.
ആചാര രൂപങ്ങളെ മാറ്റി നിർത്തിയാൽ മണിയാണി , തീയർ , വാണിയൻ , മാപ്പിള (മുസ്ലീം) മുകയൻ , കൊങ്ങിണി , ചക്ലിയൻ , ആശാരി , കണിയാൻ , ചോയിച്ചി , കുശവത്തി തുടങ്ങിയവയാണ് പ്രധാന വേഷങ്ങൾ.
പരിഹസിച്ചും ചിരിപ്പിച്ചും ജനങ്ങളെ പവിത്രീകരിക്കുക എന്നതാണ് ശാലിയപ്പൊറാട്ടിലൂടെ ലക്ഷ്യമിടുന്നത്.
സ്വസമുദായത്തിലേയും മറ്റുസമുദായങ്ങളിലേയും ജീവിക്കുന്നവരോ മരിച്ചുപോയവരോ ആയ വ്യക്തികളെയും ഇവർ രൂക്ഷമായ ആക്ഷേപഹാസ്യത്തിനു കഥാപാത്രങ്ങളാക്കുന്നു.
സാമൂഹ്യപ്രസക്തി ഉള്ള ഒട്ടനവധി വിഷയങ്ങൾ ഇന്നീകളിക്കിടയിൽ പരാമർശവിദേയമാകുന്നുണ്ട്.
ദ്വയാർത്ഥപ്രയോഗങ്ങളിലൂടെ കടുത്ത വിമർശനങ്ങൾ അധികാരസ്ഥാനീയർ ഏൽക്കേണ്ടിവരുന്നു.
അട്ടക്കണം പോതി പറയാറുള്ളതു്
പൂരം കുളിച്ചു മാടം കയറും മുമ്പേ എന്റെ അകമ്പടികളെ കണ്ട്‌ ബോധിപ്പിക്കാം
വലിയ അകമ്പടീ...
കാരണവൻമാരേ....
ചാലിയച്ചെട്ട്യാൻമാരേ....
വന്നാൽവന്നപോലെ കണ്ടോളണേ ചക്കയെന്ന വണ്ണത്തിലും പോണ്ടി എന്ന പ്രകാരത്തിലും
എന്റെ കോലസ്വരൂപത്തെ ഞാൻ കാണിച്ചുതന്നിട്ടുണ്ട്‌.
എടുക്കെന്റെ പഞ്ചവാദ്യം
നൂറ്റെടുത്തോളം നൂലും ബാക്കി പരുത്തിയും കൊണ്ട്‌ കഷ്‌ടപ്പെടുന്ന പൈതങ്ങളെ..
എന്റെ കുഞ്ഞികുട്ട്യോളേ.....
പത്‌മശാലിയൻമാരേ.......
പത്‌മച്ചെട്ട്യാൻമാരേ..............
ഒരു ചാല്യയച്ചെക്കൻ നാലു കൈ മുണ്ടിന്‌
നാലെട്ട്‌ മുപ്പത്തിരണ്ട്‌ കൈയും വെച്ചുകൊണ്ട്‌ പോകുമ്പോൾ
ഇടവഴിക്ക്‌ന്ന്‌ പിടിച്ചുപറ്റി കീറിക്കളഞ്ഞു ആയതും ചങ്ങാതിയല്ലോ....
ഒരു കുശവൻ വാലിയക്കാരൻ നാലു പച്ചക്കലവും കൊണ്ടു പോകുമ്പോൾ
ഇടവഴിക്ക്‌ന്ന്‌ പിടിച്ചുപറ്റിച്ചവിട്ടിപ്പൊളിച്ച്‌ വളയം കഴുത്തിൽ കോർത്തുകെട്ടി പറഞ്ഞയച്ചു.
ആയതും ചങ്ങാതിയല്ലോ....
ഒരു വാണിയച്ചെക്കൻ നാനാഴി എണ്ണയും പച്ചപ്പുല്ലിൽ കെട്ടിക്കൊണ്ടു പോകുമ്പോൾ ഇടവഴിക്ക്‌ന്ന്‌ പിടിച്ചുകെട്ടി ചേതം വരുത്തിക്കളഞ്ഞു ആയതും ചങ്ങാതിയല്ലോ....
ഒരു മൊയോ ചെറുക്കൻ നാലുപച്ചപ്പലരു കൊണ്ടുപോകുമ്പോൾ ഇടവഴിക്ക്‌ന്ന്‌ തട്ടിപ്പറിച്ച്‌ ചവച്ചുതുപ്പി തൂറിക്കളഞ്ഞു...
ആയതും ചങ്ങാതിയല്ലോ.
ബുക്ക്: കാസർഗോഡ് ചരിത്രം സമൂഹവും
ശാലോം ടി.വി. ഇംഗ്ലീഷ് വിലാസം https://ml.wikipedia.org/wiki/Shalom_T.
24 മണിക്കൂറും പ്രവർത്തിക്കുന്ന ഒരു മലയാളം ടെലിവിഷൻ ചാനൽ ആണ് ശാലോം ടി.വി .
ക്രിസ്ത്യൻ ആത്മീയ പരിപാടികൾക്കൊപ്പം സാംസ്കാരികവും വിദ്യാഭ്യാസപരവുമായ പ്രോഗ്രാമുകൾ ഈ ടെലിവിഷൻ ചാനൽ വഴി സംപ്രേഷണം ചെയ്തു വരുന്നു.
കോഴിക്കോട് ജില്ലയിലെ പെരുവണ്ണാമൂഴി ആണ് ഈ ചാനലിന്റെ ആസ്ഥാനം.
സാരഥികൾ പുറത്തേക്കുള്ള കണ്ണികൾ ശാലോം ടി.വിയുടെ ഔദ്യോഗിക വെബ്സൈറ്റ് ശാലോം ടെലിവിഷൻ ഓൺലൈൻ Archived 2010-03-18 at the Wayback Machine .
ബ്രിട്ടീഷ് ഈസ്റ്റ് ഇന്ത്യ കമ്പനിയുടെ ഗവർണർ ജനറൽ ആയിരുന്ന കോൺവാലിസ് പ്രഭു നടപ്പാക്കിയ ഭൂനികുതി വ്യവസ്ഥയാണ് ശാശ്വതഭൂനികുതിവ്യവസ്ഥ ഇത് മുഗളരുടെ കാലം മുതൽ നിലവിലിരുന്ന സമീന്ദാരി ( ജമീന്ദാരി ) വ്യവസ്ഥക്ക് ചെയ്ത ഭേദഗതിയായിരുന്നു.
പുതിയ വ്യവസ്ഥപ്രകാരം ബീഹാർ , ബംഗാൾ, ഒറീസ്സാ പ്രദേശങ്ങളിൽ നിലവിലിരുന്ന നികുതി പിരിവ് സമ്പ്രദായത്തിൽ ചില മാറ്റങ്ങൾ വന്നു.
ജന്മിമാർ ഗവണ്മെന്റിനു കൊടുക്കേണ്ടതായ നികുതി എന്നെന്നേക്കുമായി ക്ലിപ്തപ്പെടുത്തുകയും ഭൂമിയുടെ ഉടമകളായി അവരെ ഔപചാരികമായി അംഗീകരിക്കുകയും ചെയ്തു.
ശാശ്വതഭൂനികുതിവ്യവസ്ഥ പ്രകാരം 1793ൽ നിശ്ചയിച്ച നികുതി നിരക്ക് ഭാവിയിൽ യാതൊരു സാഹചര്യത്തിലും പുതുക്കി നിശ്ചയിച്ചുകൂടെന്നു പ്രഖ്യാപിക്കപ്പെട്ടു .
പശ്ചാത്തലം മുഗൾ കാലഘട്ടം
ഭൂവുടമ എന്നഥം വരുന്ന ജമീന്ദാർ , ജാഗിർദാർ എന്നീ സ്ഥാനപ്പേരുകൾ  ജമീൻ (നിലം), ജാഗിർ(പ്രവിശ്യ) എന്നീ പേർഷ്യൻ അറബി പദങ്ങളിൽ നിന്നാണ് ഉണ്ടായത്.
ദില്ലി സൽത്തനത്തും മുഗളരും ഭരണം നടത്തിയിരുന്ന കാലഘട്ടത്തിൽ  വിശിഷ്ട സേവനമനുഷ്ടിച്ചവർക്ക് ഭൂമി ചാർത്തിക്കൊടുക്കുന്ന പതിവുണ്ടായിരുന്നു.
അക്ബറുടെ കാലത്ത് മാനസ്ബ്ദാർ വ്യവസ്ഥയുടെ പേരിലും ഭൂമി പതിച്ചു കൊടുത്തിരുന്നു.
പതിച്ചു കിട്ടിയ ഭൂമിയുടെ ഏറ്റക്കുറച്ചിലനുസരിച്ച്  ഭൂവുടമകൾക്കിടയിലും  ശ്രേണീ വ്യത്യാസം ഉണ്ടായി.
പലപ്പോഴും ഇത്തരം ചാർത്തിക്കൊടുക്കലുകൾ ഒരു നിശ്ചിത കാലയളവിലേക്കായിരുന്നെങ്കിലും , അവ ക്രമേണ പരമ്പരാഗതമായിത്തീർന്നു.
ഈസ്റ്റ് ഇന്ത്യാ കമ്പനിയുടെ ആഗമനം
1698-ൽ ഈസ്റ്റ് ഇന്ത്യാ കമ്പനിക്ക് കൊൽക്കത്ത, സുതാനതി, ഗോബിന്ദപൂർ ഗ്രാമങ്ങളുടെ ഉടമസ്ഥാവകാശം (താലൂക്ദാരി) ലഭിച്ചു.
1757-ലെ പ്ലാസി യുദ്ധാനന്തരം , സിറാജ് ഉദ് ദൗള കൊൽക്കത്തക്ക് തെക്കായുളള  38 ഗ്രാമങ്ങളും മിർ ജാഫർ 822 ചതുരശ്ര മൈൽ സ്ഥലവും (ഇന്നത്തെ  24ഫർഗാനകൾ)കമ്പനിക്കു കൈമാറി.
ഇതിനു പകരമായി  2,22,958 രൂപ വാർഷിക നികുതിയായി കമ്പനി നവാബിന് നല്കി.
1759-ൽ ഈ റവന്യു ക്ളൈവിനു ചാർത്തിക്കിട്ടി.
1765-ൽ മുഗൾ സമ്രാട്ട് ഷാ ആലമിന് വാർഷിക വേതനമായി ലക്ഷം രൂപ നല്കാമെന്ന കരാറിൽ ബംഗാൾ , ബീഹാർ , ഒറീസ്സ എന്നീ പ്രവിശ്യകളിലെ ദിവാൻ പദവി    കമ്പനിക്കു ലഭിച്ചു.
ഈ പ്രവിശ്യകളിലെ ജമീന്ദാരി സമ്പ്രദായത്തിൽ കൈകടത്തുകയില്ലെന്ന് കരാറിൽ പ്രത്യേകം പറഞ്ഞിരുന്നു.
കമ്പനിയുടെ  പ്രതിനിധികൾ (നയ്ബ് ദിവാൻ =ദിവാന്റെ പ്രതിനിധി) നികുതി പിരിവു നടത്തി.
ഇവർക്കു കമ്പനിവക  മേലധികാരികളും ഉണ്ടായി.
1770-ലെ ദുർഭിക്ഷം നികുതി പിരിവ് ആകെ താറുമാറാക്കി.
ഏറിവന്ന കുടിശ്ശികകളും, കുറഞ്ഞു വന്ന നികുതിയും പല ശ്രേണിയിലുളള ഭൂവുടമകളുടെ ആവിർഭാവവും കാരണം കമ്പനിയെ കുഴക്കി.
നയ്ബ് ദിവാന്മാരേയും മേലധികാരികളേയും പിരിച്ചു വിട്ട്, നികുതി നേരിട്ട് ഈടാക്കാൻ കമ്പനി തീരുമാനിച്ചു.
കമ്പനിയുടെ ഭരണം ക്രമീകരിക്കനായി റെഗുലേറ്റിങ് ആക്റ്റ് 1773 നടപ്പിലാക്കപ്പെട്ടു.
പക്ഷേ  ഹ്രസ്വ കാല വ്യവസ്ഥകൾ ( Short term settlements) പല തരം  അഴിമതികൾക്കും കാരണമായി.
പല ജമീന്ദാർമാരുടേയും പാരമ്പര്യ  അവകാശങ്ങൾ നിഷേധിക്കപ്പെട്ടു.
ലാഭത്തിനു പകരം  കമ്പനിയുടെ കട ബാദ്ധ്യതകൾ കൂടുകയാണുണ്ടായത്.
1774 മുതൽ 1785 വരെ ബംഗാളിലെ ഗവണ്ണർ ജനറലായിരുന്ന വാറൻ ഹേസ്റ്റിംഗ്സിനു മേൽ പിന്നീട് ചുമത്തപ്പെട്ട കുറ്റപത്രത്തിൽ ഇതും ഉൾപ്പെട്ടിരുന്നു.
പിറ്റ്സ് ഇന്ത്യ ആക്റ്റ്
1784-ൽ  പിറ്റിന്റെ ഇന്ത്യാ ആക്റ്റ് ബ്രിട്ടീഷു പാർലമെന്റ് പാസ്സാക്കി.
അന്നത്തെ പ്രധാനമന്ത്രി വില്യം പിറ്റ് ആയതു കാരണമാണ് ആ പേരു വന്നത്.
നാട്ടുരാജാക്കന്മാർ, ജമീന്ദാർമാർ,പോളിഗർ, താലൂക്ദാർമാർ,മറ്റു ഭൂവുമടമകൾ     നികുതിയോ, കരമോ കപ്പമോ കമ്പനിക്ക് നേരിട്ട് നല്കേണ്ടതാണെന്നും അതിനാവശ്യമായ   ശാശ്വത നിയമങ്ങൾ കൊണ്ടുവരണമെന്നുമായിരുന്നു ഈ ആക്റ്റിന്റെ സാരം.
മുഗളർക്ക് കപ്പം കൊടുത്തിരുന്ന കൂച്ച് ബിഹാർ, ത്രിപുര, അസ്സാം എന്നിവിടങ്ങളിലെ നാട്ടു രാജാക്കന്മാർ, നിശ്ചിത വാർഷിക നികുതി നല്കിയിരുന്ന  രാജാഷാഹി, ബർദ്വാൻ, ദിനാജ്പൂർ എന്നിവിടങ്ങളിലെ ദേശവാഴികളായ കാജകൾ, പിന്നെ ജോടേദാർമാർ ദിവാന്മാർ,  എന്നിവരെ  പൊതുവായി ജമീന്ദാർ എന്നു ഗണിക്കാനും അവർക്കെല്ലാം ബാധകമാകുന്ന വിധത്തിൽ  ഒരു പൊതു നിയമസംഹിതയിലൂടെ  അവർ കമ്പനിക്കു നല്കേണ്ടുന്ന കരവും     കുടിയാന്മാർ  ജമീന്ദാർക്കു നല്കേണ്ടുന്ന  വാർഷിക കരവും ശാശ്വതമായി   നിശ്ചിതപ്പെടുത്താനും ആക്റ്റ്  നിർദ്ദേശിച്ചു .
ഇതിനെത്തുടർന്ന്  വലിപ്പവും, വളക്കുറും വിളവെടുപ്പും അടിസ്ഥാനമാക്കി ഭൂമി തരം തിരിക്കുന്നതിനും നികുതി നിശ്ചയിക്കുന്നതിനുമുളള സമഗ്രമായ ഏർപ്പാടുകൾ ചെയ്യപ്പെട്ടു.
ഈസ്റ്റ് ഇന്ത്യ കമ്പനിയുടെ മുഖ്യ ഉദ്ദേശ്യം  നിശ്ചിത തുക നിശ്ചിത സമയത്ത് തങ്ങളുടെ ഭണ്ഡാരത്തിൽ എത്തണമെന്നായിരുന്നു.
മാത്രമല്ല, അധികം വരുന്ന ലാഭം തങ്ങൾക്ക് സ്വന്തമാണെന്ന വസ്തുത കുടിയാന്മാരേയും ജമീന്ദർമാരേയും കൂടുതൽ ഉത്പാദിപ്പിക്കുന്നതിന് പ്രോത്സാഹിപ്പിക്കുമെന്നും കമ്പനി കരുതി.
ശാശ്വത ഭൂനികുതി വ്യവസ്ഥയിൽ മൂന്നു വിഭാഗങ്ങളാണ് ഉൾക്കൊളളിക്കപ്പെട്ടത്.
ഈസ്റ്റ് ഇന്ത്യാ കമ്പനി , ജമീന്ദാർമാർ, കുടിയാന്മാർ.
തത്സമയം ലഭ്യമായ  ഭൂവിവരങ്ങൾ കണക്കിലെടുത്ത് പതിനൊന്നിൽ പത്തു ഭാഗം കമ്പനിക്ക്.
ബാക്കി ഒരു ഭാഗം ജമീന്ദാർക്ക് എന്ന നിരക്കിൽ ഒരു നിശ്ചിത സംഖ്യ കമ്പനി വാർഷികകരമായി നിശ്ചയിച്ചു .
ജമീന്ദാർക്ക്  അമിത വിളവു ലഭിച്ചാലും  ഈ സംഖ്യ ഒരിക്കലും വർദ്ധിപ്പിക്കുകയില്ല എന്ന ഉറപ്പോടെ.
എല്ലാവർഷവും ഒരു നിശ്ചിത ദിവസം സൂര്യാസ്തമനത്തിനകം കരമടച്ചില്ലെങ്കിൽ  കൃഷി സ്ഥലങ്ങൾ വിൽക്കപ്പെടുമെന്നും, തീപ്പിടുത്തമോ, വരൾച്ചയോ ഒഴികഴിവായി അംഗീകരിക്കില്ലെന്നും വ്യവസ്ഥയിൽ പറഞ്ഞു .
കുടിയായ്മ പരമ്പരാഗതമായിരുന്നു.
പന്ത്രണ്ടു വർഷങ്ങളായി ഒരേ സംഖ്യയാണ് ജമീന്ദാർക്ക് നല്കിപ്പോരുന്നതെങ്കിൽ അത് ശാശ്വത നികുതിയായി പരിഗണിയ്ക്കാമെന്ന് കമ്പനി പറഞ്ഞെങ്കിലും  അതു തെളിയിയ്ക്കാൻ ആവശ്യമായ  രേഖകൾ കുടിയാന്മാരുടെ കൈവശം ഉണ്ടായിരുന്നില്ല.
അങ്ങനെ അന്യായമായ കര വർദ്ധനവിനും കുടിയൊഴിപ്പിക്കലിനും എതിരായി അവർക്ക്  യാതൊരു രക്ഷാമാർഗ്ഗവും ലഭ്യമായില്ല.
ഏതാണ്ട്  രണ്ടു ദശാബ്ദക്കാലത്തോളം ഈ വ്യവസ്ഥ ഒട്ടൊക്കെ സുഗമമായി നടന്നു.
പക്ഷെ പുതിയ അവകാശങ്ങൾ ലഭിച്ചതിനെതുടർന്ന് ജന്മിമാർ കൃഷിയിൽ കൂടുതൽ ശ്രദ്ധിക്കുമെന്നും അങ്ങനെ സമ്പദ്‌വ്യവസ്ഥ മെച്ചപ്പെടും എന്ന കോൺവാലിസിന്റെ കണക്കൂട്ടൽ അസ്ഥാനത്തായി.
ജമീന്ദർമാർ ഈ വ്യവസ്ഥയെ  കുടിയാന്മാരെ ചൂഷണം ചെയ്യാനുളള ഉപാധിയാക്കി മാറ്റി.
കുടിയാന്  ഭൂമിയിലുള്ള ന്യായമായ അവകാശം നഷ്ടപ്പെട്ടു.
ജന്മിമാർ കാലക്രമത്തിൽ സമ്പന്നരാകുകയും കുടിയാന്മാർ  ജമീന്ദാർമാരുടെ ശാശ്വത ചൂഷണങ്ങൾക്ക് വിധേയരാകുകയും  ചെയ്തു.
1885-ലെ കുടികിടപ്പു നിയമം കുടിയാന്മാരുടെ കുടികിടപ്പവകാശം ഭദ്രമാക്കാൻ ശ്രമിച്ചെങ്കിലും ഒമ്പതു വർഷത്തെ തുടർച്ചയായ കൈവശാവകാശം സ്ഥിരീകരിക്കാനാവശ്യമായ  ഭൂസംബന്ധിത രേഖകൾ കുടിയാന്മാരുടെ കൈവശം ഇല്ലായിരുന്നു .
1940-ൽ ബംഗാളിലെ റവന്യൂ കമീഷണറായിരുന്ന സർ  ഫ്രാൻസിസ് ഫ്ളൗഡ്  സവിസ്തരമായ ഒരു റിപ്പോർട്ട്  അന്നത്തെ റവന്യൂ മന്ത്രാലയത്തിന് സമർപ്പിച്ചു .
അതിൽ പലഭേദഗതികളും നിർദ്ദേശിച്ചിരുന്നു.
പക്ഷെ തത്പരകക്ഷികളുടെ സ്ഥാപിത താത്പര്യങ്ങൾ കാരണം ഭേദഗതികൾ നടപ്പായില്ല.
കുടിയാന്മാരുടെ ഈ  അരക്ഷിതാവസ്ഥയാണ്   പിന്നീട് തേഭാഗാ ഭൂസമരത്തിനും നക്സൽ പ്രസ്ഥാനത്തിനും പ്രചോദനം നല്കിയതെന്ന് പറയപ്പെടുന്നു.
ശാലിനി മൊഖേ ഇംഗ്ലീഷ് വിലാസം https://ml.wikipedia.org/wiki/Shalini_Moghe
ഇന്ത്യയിലെ പ്രശസ്തയായ സാമൂഹിക പ്രവർത്തകയും വിദ്യാഭ്യാസപ്രവർത്തകമാണ്.
ശാലിനി മൊഖേ.
ഇംഗ്ലീഷ്: Shalini Moghe (ജനനം: 1914 - മരണം: 2011) ഗോത്ര വർഗ്ഗക്കാർക്കായി കസ്തുർബാ കന്യാ സ്കൂൾ, ബാൽ നികേതൽ സംഘും.
മധ്യപ്രദേശിലെ ആദ്യത്തെ മോണ്ടിസ്സോറി വിദ്യാലയവും ആരംഭിച്ചു.
ഭാരതീയ ഗ്രാമീൺ മഹിളാ സംഘത്തിന്റെ അദ്ധ്യക്ഷയായിരുന്നു.
ഇൻഡോറിൽ പ്രവർത്തിക്കുന്ന ഈ സംഘം ഇന്ത്യയിലെ അനാഥരുടേയും ഭിന്നശേഷിക്കാരുടേയും പാർശ്വവത്കരിക്കപ്പെട്ടവരുടേയും ക്ഷേമത്തിനായി പ്രവർത്തിക്കുന്ന സർക്കേരിതര സംഘടനയാണ്.
ഇൻഡറിൽ കേന്ദ്രീകരിച്ചു പ്രവർത്തിക്കുന്ന പ്രസ്റ്റീജ് പബ്ലിക് സ്കൂൾ, പ്രഗ്യ ഗേൾസ് സ്കൂൾ, എന്നിങ്ങനെയുള്ള സ്കൂളുകളുമായി സഹകരിച്ചും പ്രവർത്തിച്ചു.
1968 ൽ രാജ്യം പദ്മർശ്രീ നൽകി ആദരിച്ചു, ജീവിതരേഖ
ഇൻഡോറിലെ ഒരു ഇടത്തരം കുടുംബത്തിൽ,  മുൻ എം.പി. യും വിദ്യാഭ്യാസവിദഗ്ദ്ധനുമായിരുന്ന തത്യ സർവതേയുടെ മകളായി 1914 മാർച്ച് 13 നു ജനിച്ചു.
ശാസനം ഇംഗ്ലീഷ് വിലാസം https://ml.wikipedia.org/wiki/Sasanam ഒന്നാം ശാസനം- രണ്ട് ചേപ്പേടുകൽ 1-19 വരികൾ
പ്രാചീനകാലത്ത് ഭരണാധികാരികൾ കല്ലിലും മറ്റും കൊത്തിവച്ച രേഖകളാണ് ശാസനങ്ങൾ .
നാടുവാഴി നൽകുന്ന ഉത്തരവുകളോ യുദ്ധത്തിലും മറ്റും വിജയിച്ചതിന്റെ രേഖപ്പെടുത്തലുകളോ ആണ് ഇത്തരം ശാസനങ്ങളിൽ കാണുന്നത്.
ചുണ്ണാമ്പുകല്ല്, കരിങ്കല്ല്, ചെമ്പ് പാളി, മരം എന്നിയിലുള്ള ശാസനങ്ങൾ വിവിധ ദേശങ്ങളിൽ നിന്ന് ലഭിച്ചിട്ടുണ്ട് .
കേരളവുമായി ബന്ധപ്പെട്ട ശാസനങ്ങൾ
തരിസാപ്പള്ളി ശാസനങ്ങൾ , ജൂത ശാസനം , തിരുവാലങ്ങാട്ട് ശാസനം , വാഴപ്പള്ളി ശാസനം , ചിത്രശാല Maveli Sasan of Kanjirappally,Kottayam Dist,Kerala (C.E 1100-1300) ജൂത ശാസനം വാഴപ്പള്ളി ലിഖിതം വിവർത്തനം-ലിഖിതം Kongreso de Esperanto S ubt Sasanam on wood at Annapoorneswari Temple, Cherukunnu.
Sasanam on stone at Rajarajeswara Temple, Thalipparambu.
Sasanam_ stone _ Rajarajeswara Temple Pond, Thalipparambu.
ശാസ്ത കൌണ്ടി
ശാസ്ത കൗണ്ടി , അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തിൻറെ വടക്കൻ ഭാഗത്ത് സ്ഥിതി ചെയ്യുന്ന ഒരു കൗണ്ടിയാണ്.
ഔദ്യോഗികമായി ഇത് 'കൗണ്ടി ഓഫ് ശാസ്ത' എന്നറിയപ്പെടുന്നു.
2010 ലെ യു.എസ്. സെൻസസ് പ്രകാരം ഈ കൗണ്ടിയിൽ 177,223 ആയിരുന്നു ജനസംഖ്യ.
കൗണ്ടി സീറ്റ് റെഡ്ഡിംഗ് നഗരത്തിൽ സ്ഥിതിചെയ്യുന്നു.
റെഡ്ഡിംഗ് കാലിഫോർണിയ മെട്രോപൊളിറ്റൻ സ്റ്റാറ്റിസ്റ്റിക്കൽ ഏരിയയിൽ  ഉൾപ്പെടുന്നതാണ് ശാസ്ത കൗണ്ടി.
സക്രാമെൻറോ താഴ്വരയുടെ വടക്കുഭാഗത്തുകൂടി ഈ കൌണ്ടിയുടെ പ്രദേശങ്ങൾ വ്യാപിച്ചു കിടക്കുന്നതു കൂടാതെ കാസ്കേഡ് മലനിരകളുടെ തെക്കൻ ഭാഗങ്ങളിലേക്ക് വ്യാപിച്ചുകിടക്കുന്ന ഭാഗങ്ങളും ശാസ്താ കൌണ്ടിയുടെ പരിധിയിൽ വരുന്നു.
ശാസ്താ തടാകം , ലാസ്സൻ പീക്ക് , സൺഡയൽ ബ്രിഡ്ജ് എന്നിവയാണ് ശാസ്ത കൗണ്ടിയിലെ താല്പര്യമുണർത്തുന്ന ഘടകൾ.
കാലിഫോർണിയയ്ക്കു സംസ്ഥാന പദവി ലഭിച്ച 1850 ൽ രൂപീകരിക്കപ്പെട്ട  യഥാർത്ഥ കൗണ്ടികളിലൊന്നായിരുന്നു ശാസ്ത കൗണ്ടി.
കൗണ്ടിയിലുൾപ്പെട്ടിരുന്ന പ്രദേശങ്ങളുടെ ചില ഭാഗങ്ങൾ 1852-ൽ സിസ്കിയു കൗണ്ടി യിലേയ്ക്കും 1856-ൽ തെഹാമ കൌണ്ടി യിലേയ്ക്കും യഥാക്രമം കൈമാറ്റം ചെയ്യുപ്പെട്ടു.
കൌണ്ടിയുടെ പേരിനു നിദാനം സമീപത്തുള്ള ശാസ്താ പർവ്വത മാണ്.